Zhantas/Cleaned-Kyrgyz_Wikipedia huggingface dataset:
Перс бакчасы Пасаргад

Перс бакчасы Пасаргад باغ ایرانی پاسارگاد 

Перс бакчасы Пасаргад, Иран бакчаларынын архитектурасынын уңгусу деп эсептелген толук комплекстин бир бөлүгү. Тарыхый жазууларга таянсак, бул бакчаны курууда Улуу Кир Пасаргад бакчасынын түзүлүшүн, андагы бактардын жайгашуусун жеке өзү буйрук берип көзөмөлгө алып салдырган, башкача айтканда бакчанын архитектору, андагы кооздук Кирдин табити менен жасалып, азыркы атактуу Иран бакчасына айланган.
Тарыхый жана археологиялык документтердин жана ландшафтык изилдөөлөрдүн негизинде, пасаргад чөлүндөгү бардык курулуштар үзгүлтүксүз структурасын туюндуруп, баардык элементтерди өзүнө камтыган кенен бакча. «Шах бакчасы» комплекстеги өзүнчө бир кичинекей бөлүк же болбосо Пасаргаддын ичиндеги «бакча ичиндеги бакча» курулушу.

Тахте-Жамшидде (Персеполис) 
Тахте-Жамшидде (Персеполис) табылган тарыхый эмгектерге ылайык, бакча галереянын алдында орун алышы толук ыктымал экени жана кийинчерээк Сасанид династиясынын доорунда бакчалар сарайлар менен храмдардын алдында тургузулганы, Ислам доорунда да уланып келгендигине Пасаргад бакчасы мисал болуп келет.
Пасаргад бакчаларынын божомолдуу үлгүлөрү 
Аструнох, рационалдуу тартипти жана комплекстүү көрүнүштү тартипке салат, бирок ал чөлдөгү чачылган курулуштардын ортосундагы байланышты түшүнгөн эмес деп туура айгинелеп кеткен. Ал бир гана сарайдын алдындагы кичинекей бакчага көп көңүл бөлүп, сүрөттөгөн. Ал өзүнүн баяндамасында мындай деген: “3 негизги курулуштун тартиби жана орду, аймактагы сарайлардын жана бакчалардын жакын жайгашкандыгы болбогондо ар кандай типте болушу мүмкүн жана аны толук бир негиз катары ой жүгүртүүгө негиз бардыр”. (Аструнох 1379). Эгер Аструнох комплексти толугу менен карап дыкаттык менен көз чаптырганда, өзү берген суроолоруна жооп тапмак.
Таштан жасалган суу тосмолордун азыркыга чейин сакталып калышынын жардамы менен Пасаргард бакчасынын бөлүктөрүн ачыка чыгаруу мүмкүнчүлүгү пайда болду. Андан сырткары эң кичинекей изилдөөлөрдүн негизинде Пасаргардда табылган нерселер Ахаменид дооруна таандык экендиги аныкталууда.
Божомолдуу пландын негизинде Пасаргад комплексинин структурасы жана өзгөчөлүгү, Кирдин күмбөзү бакчанын башында жана Тал тахт аягында жайгашкан. Атайын бакча жана сарайлар бакчанын ортосунан орун алган, анын тегерегиндеги курулуштар бири-бирине даана так келип дыкаттык менен курулган. R дарбазасы жана азыркы учурда бир бөлүгү калган көпүрө толук бойдон геометриялык тактык менен эң жогорку сапатта, кылдаттык менен курулгандыгын айгинелеп турат.

Булактар
 Мехрабани Гулзар, Мохамад Реза, «Пасаргард комплексинин структурасы жана өзгөчөлүгү», журнал Манзар, номур 20, 6-11 бет
 Жом Жам
 Аструнох, Дауд, «Пасаргард», которгон Хамид Хатиб Шахиди, биринчи басылыш, Тегеран
категория: Маданият
Чупан чиркөөсү

thumb
Чупан чиркѳѳсү - Ирандын тарыхый курулушу болуп саналып, ЮНЕСКОнун бүткүл дүйнѳлүк тизмесинде катталган. 
Бул чиркѳѳ XVI-кылымда курулуп, 1836-жылы калыбына келтирилген. Бул аймак армян койчуларынын отурукташкан айылдары Шам капчыгайынын тегерегинде жайгашкан.

Чиркѳѳнүн имараты тѳрт бурч түрүндѳ, узундугу, туурасы жана бийиктиги 7,7 метрге 5,6 метрди түзүп, ички бети крест сымал кѳрүнгөн кичинекей чиркѳѳ (Chapel) болуп саналат. Негизги кире бериши имараттын батыш бѳлүгүнѳн орун алган жана анын мехрабы чыгыш тарабына курулган. Чиркѳѳнүн курулушуна кеткен материалдар таш жана топурак аралашмасы, ал эми ички дубалдары кыш менен тургузулган. Чиркѳѳнүн курулушунда ар кандай таштарды жонуу жана кесүү иштери колдонулган эмес. Чиркѳѳнүн кичинекей күнбѳтү тегерек түрүндѳ салынып, үстүнѳ тѳрт тарабынан тѳрт жарык түшүрүлгѳн. Чиркѳѳнүн батыш тарабында тарыхый калдыктар жана башка талкаланган калдыктар бар. Алар болжол менен чиркѳѳнүн байыркы бѳлүгү болгон. Чиркѳѳнүн айланасында таштан жасалган кресттерди сактап калуу максатында кѳбүнчѳсүн Тебризге алып барышкан.

Чупан чиркѳѳсү чек аралаш Жулфа шаарынын батыш тарабында, Аракс дарыясынын жээгинде жана Чыгыш азербайжан облусунда жайгашкан. 
Болжол менен Жулфанын батыш жагындагы Жулфа жана Аракс дамба жолунан 5 километр алыстыкта кызыл түстүү чѳкмѳ тоо кыркасынан орун алып, табияттын ажырагыс бир бѳлүгү болуп саналат. Бул чиркѳѳ, ошол аймактагы кой кайтарган адамдар, талаада жүргѳндѳ малын таштап Шам капчыгайындагы айылдарга түшүп келип сыйынбаш үчүн, 1518-жылы курулуп, аты да болжол менен ошого ылайыкташып коюлган. Чиркѳѳнүн сырткы катмары таштар менен тизилген жана кийинчерээк оңдоо иштери жүргүзүлгѳн. Чиркѳѳнүн ичи абдан кичинекей болгодуктан, ичине он адамдан ашык адам батпайт. Чиркѳѳнүн куполдору кайчылаш түрдѳ коюлган.

thumb
thumb
 Шилтемелер
 Иран чѳлдѳрү
 Өйдѳгѳ учуу/ http^||www/az-mashahir/com|p-k-choopan
 کلیسای چوپان
Ыйык Мариям чиркөөсү

Ыйык Мария чиркѳѳсү کلیسای مریم مقدس 
Ыйык Мария чиркѳѳсү негизги аты Кудай энесинин чиркѳѳсү же ыйык чиркѳѳ (армян тилинде:ՍուրբԱստվածածինեկեղեցի, англис тилинде: Church of the Holy Mother of God ), Ирандын тарыхый курулушу болуп эсептелет жана ЮНЕСКОнун бүткүл дүйнѳлүк мурастар тизмегине катталган.

 Тарыхы 
Ыйык Мария чиркѳѳсү Жулфенин Шам капчыгайынын бийиктигинде жайгашып, 1518-жылга таандык. Бул курулуш тик бурчтуу түрүндѳ 13x 22метрди түзүп, тѳрт бурчтуу таштан жасалган тѳрт колонна негизинин ортосунда жайгашкан жана чиркѳѳнүн күмбѳзү кыштан тургузулуп, он эки жарык үстүнѳн түшүрүлгѳн. Бул курулуштун негизги материалдары жалпак таштар жана ылайдан жасалган кыштар болуп саналат.

 Шилтемелер 
 Novello, Adriano Alpago (1986), The Armenians (1st ed.), Italy: Rizzoli International Publications, Inc. , p. 182, ISBN 0-8478-0731-2, OCLC 13796582
 Чыгыш азербайжан облусундагы армян чиркѳѳлѳрү тууралу жалпы маалымат, автор: Надере Шужадел, Пейман маданий журналы, номуру 44, 2006-жыл.
 Батыш азербайжан облусундагы армян жана ассирия чиркѳѳлѳрүн салыштыруу, автор: Надере Шужадел, Пейман маданий журналы, номуру 44, 2008-жыл.
Категория: Маданият
Даунтаун кечилкана

thumb|Даунтаун кечилкана (Highclere Castle).
"Даунтаун кечилкана" (англ. Downton Abbey) - тарыхый доорду баяндаган драма жанрындагы телесериал. Сериалдын жаратуучусу Жулиан Фелловерс жана ал Carnival Films жана Masterpiece студияларынын орток продюсерлигинин негизинде тартылган. Сериал алгач 2010-жылы, 26-сентябрда Улуу Британиядагы ITV телеканалында жана 2011-жылы, 9-январдан баштап Masterpiece Classic бөлүгү катары АКШдагы PBS каналында көрсөтүлө баштаган. 

Сериал көптөгөн мактоолорго арзып, телеберүү сынчыларынан жакшы сын-пикирге ээ болуп, көптөгөн сыйлыктарды жеңип алган. Алардын ичинде "Алтын Глобус" сыйлыгынын "Эң мыкты мини телесериал" наамын жана "Primetime Emmy Award" сыйлыгынын "Эң мыкты минисериал же тасма" наамдарын жеңип алган. Ошондой эле "Даунтаун кечилкана" 2011-жылда англис тилиндеги телесериалдардын арасында эң көп жакшы сын-пикирге ээ болгондугу үчүн Дүйнөлүк Гиннес китебине киргизилген. Ал "Primetime Emmy Awards" сыйлыгынын тарыхында эл аралык телесериалдар номинациясында жалпысынан жыйырма жети (эки серия сайын) наамды жеңүү менен эң көп жеңишке ээ болгон тасма аталган. Ошондой эле ал ITV жана PBS телеканалдарындагы эң көп көрүлгөн телесериал болуу менен, 1981-жылкы "Брайдсхедке кайтып келүү" (англ. Brideshead Revisited) телесериалынан кийинки эң популярдуу британиялык драма болуп эсептелинет. Ал эми үчүнчү сериясынан баштап дүйнө жүзү боюнча көрүлгөн сериалдардын катарын толуктаган.

2015-жылы, 26-мартта Carnival Films жана ITV каналы алтынчы серия телесериалдын акыркы бөлүмү деп жар салышкан. Сериал 2015-жылы,20-сентябрдан - 2015-жылы, 8-сентябрга чейин ITV каналында көрсөтүлгөн. Ал эми жылдык Рождествого арналган чыгарылышы 2015-жылы, 25-декабрда көгүлтүр экранга чыккан. Учурда анын кийинки бөлүмдөрүн тартуу боюнча пландар жок болсо да, келечекте адаптацияланган тасма тартылат деген кептер бар. Бул боюнча тасманын башкы продюсери Гарет Ним анын тартылышына абдан кызыкдар экендигин билдирсе, букмекер Лэдрок "тасма чыкканга чейинки убакыт маанилүү" деп билдирген.

 Сюжети 

 Тартылгандар 

 Шилтемелер 

Категория:Британия телесериалдары
Бардык жамандыкка барып

thumb|Бардык жамандыкка барып.
Бардык жамандыкка барып – Винс Гиллиган чыгарып, продюсерлеген америкалык жаңы вестерн, кылмыш драмасынын телесериалы. Шоу алгач АМС тармагында беш сезон бою 2008-жылдын 20-январынан баштап, 2013-жылдын 29-сентябрына чейин обого чыккан. Анда Уолтер Уайттын (Брайан Крэнстон), операцияга жарабай турган өпкө рагынынын диагнозу менен күрөшүп жаткан орто мектептин химия мугалиминин окуясы баяндалат. Уайт өзүнүн мурунку окуучусу Жесси Пинкмен (Аарон Пол) менен бирге кристалдашкан метамфетаминди жасап сатып, кылмыштуу жашоого өтүп, криминалдык жашоонун кооптуу дүйнөсүнө аралашат, анткени өлөрүнө чейин үй-бүлөсүнүн финансылык келечегин камсыздап койгусу келет. Аталышы "Бардык жамандыкка барып" деген түштүк оозеки учкул кебинен келип чыккан, ал "тозоктон көтөрүлүү" же кылмышка барууну билгизет. Тасма Альбукеркеде, Нү-Мексико штатында орнотулуп, тартылган болучу.

"Бардык жамандыкка барып" бардык мезгилдин эң чоң телесериалы катары эсептелет. Финалдык сериялары чыгып калган учурда, телесериал америкалык телевидениянын эң популярдуу телешоусуна айланган. Шоу көптөгөн сыйлыктарга ээ болгон, анын ичинде он алты Эмми сыйлыгы, сегиз Спутник сыйлыгы, эки "Алтын Глобус" сыйлыгы, эки Пибоди сыйлыгы, эки "Сынчылардын тандоосунун сыйлыгы" жана төрт "Телеберүүлүк сынчылардын Ассоциациясынын" сыйлыгы бар. Өзүнүн негизи ролу үчүн Крэнстон "драма" багытындагы Эмми премиясын төрт жолу, ал эми Аарон Пол экинчи пландагы көрүнүктүү актер катары Эмми премиясын үч жолу, Анна Ганн экинчи пландагы көрүнүктүү актриса катары эки жолу Эмми премиясын утуп алышкан. 2013-жылы "Бардык жамандыкка барып" сериалы Гиннестин дүйнөлүк рекоррдор китебине бардык мезгилдин эң көп сын таанымал шоусу катары кирген болучу.

 Сюжети 

 Тартылгандар 

 Шилтемелер 

Категория:АКШ телесериалдары
Костюмдар

thumb|Logo
Костюмдар (англ. Suits) - Аарон Корш жараткан жана жазган мыйзам жөнүндөгү америкалык драмалык телесериал. Сериалдын бет ачаары 2011-жылы 23-июнунда АКШнын кабель тармагында болуп, Universal Cable тарабынан чыгарылган. "Костюмдар" Нү-Йорктогу ойдон чыгарылган юридикалык фирма жөнүндө тартылган. Шоунун окуясы колледждин таланттуу бүтүрүүчүсү Майк Росс (Патрик Ж. Адамс) жана эч качан юридикалык мектепке барбаса да, юрист болуп иштеген Харви Спектр (Габриэль Махт) экөөнүн тегерегинде. Андагы башкы көңүл Майктын сырын сактоо менен Харви менен Майктын иштерди кандай бүтүрүп жатышкандарына бурулат. 

"Костюмдар" 2012-жылдан баштап бир нече сыйлыктарга көрсөтүлгөн, ал эми Жина Торрес менен Патрик Ж. Адамс өз ролдору Жессика жана Майк Росс үчүн жекече мактоо алышкан. Экинчи даражадагы ролдогу мыкты актриса деп эки жолу көрсөтүлгөндөн тышкары Торрес 2013-жылы телесериалдагы мыкты ойногондугу үчүн NHMC Impact сыйлыгына ээ болгон. Адамс АКШ нын киноактерлорунун Гильдиясынын драмалык телесериалдын мыкты актеру деген премияга көрсөтүлгөн, ал эми сериалдын өзү Элдик тандоо сыйлыгына (People's Choice) эки жолу көрсөтүлгөн.

2016-жылдын августунда сериал жетинчи сезондун 16-эпизодуна чейин узартылган, анын бет ачаары 2017-жылдын 12-июлунда болуп өттү.

 Сюжети 

 Тартылгандар 

 Шилтемелер 

Категория:АКШ телесериалдары
Сырдуу материалдар

thumb|Сырдуу материалдар.
"Сырдуу материалдар" – Крис Картер тарабынан чыгарылган америкалык илимий-фантастикалык драмалык сериал, ал 1993-жылдын 10-сентябрынан 2002-жылдын 19-майына чейин Фоксто (Fox) көрсөтүлгөн. Программа 202 эпизоду бар тогуз сезонду жана бир эле наамдагы көркөм фильмди кучагына камтыган. Кийинчирээк 2008-жылы экинчи фильм жасалып, онунчу сезондун улантылышына себепкер болгон, ал 2016-жылы алты эпизоддон турган. 2016-жылдын 24-январындагы кайрадан жандандырылган бет ачаары өткөн. 2017-жылдын апрелинде Fox расмий түрдө "Сырдуу материалдар" он эпизоддон турган он биринчи сезонго кайрыла турганын жарыялаган, ал эфирге 2017-2018-жылдардын сезонунда чыгат экен.

Серия Иликтөөлөрдүн Федералдык бюросунун агенттери (FBI) Фокс Малдер (Дэвид Духовны) жана Дана Скаллинин (Жиллиан Андерсон) тегерегинде жүрөт, алар сырдуу материалдарды териштиришет: паранормалдуу көрүнүштөргө байланышкан маргиналдашкан, чечилбеген учурларды изилдешет. Малдер бөтөн планеталыктардын жана табияттан тыш көрүнүштөрдүн бар экендигине ишенет, ошол эле учурда Скалли медициналык врач жана скептик катары Малдердин ачылыштарына илимий талдоо жүргүзүп, ишин ашкерелөө жолу менен аны кадиресе жумуштарга кайруу үчүн дайындалат. Сериалдын башында эки агент тең ири чоң конфликтте пешка болуп калышат да, бир-бирине гана жана абдан аз тандалган кишилерге эле таянып калышат. Агенттер ошондой эле жердик эмес жашоонун бар экендигин купуя сактагысы келген өкмөттүн күн тартибин ачып коюшат. Алар өз ара тыгыз мамилени өнүктүрүшүп, алгач ынак достук катары башташып, сериалдын аягында романтикага өтүп кетишет. Сериалдын сюжеттик баянына кошумча болуп "жуманын желмогузу" эпизоду бардык эпизоддордун үчтөн эки бөлүгүн түзөт.

"Сырдуу материалдар" сериалы Fox тармагы үчүн хит болуп, жалпысынан оң пикирлерди алган, бирок анын узакка созулган окуясы сындарга дуушарланган. Башынан бери культтук серия деп эселтелген бул чыгарма өкмөттөргө жана ири институттарга коомдук ишенбестикти чагылдырган жана заговор менен рухийликтин теорияларын камтыган поп маданияттын сынамак ташына айланды. Сериалдын өзү жана негизги актерлер Духовны менен Андерсон көптөгөн сыйлыктар менен номинацияларга ээ болушту, бул АКШ нын телекөрсөтүүсүнүн тарыхында эң узак илимий-фантастикалык серия болучу. Ошондой эле сериал франшизаны пайда кылып: "Жалгыз жоочул" аттуу оюнду, эки театралдык фильмдерди жана ошого шайкеш товарларды чыгарган. 2008-жылы финалдуу театралдык фильминен кийин күйөрмандар сериалдын сюжеттик линияларын бүтүрүү үчүн үчүнчү фильмдин чыгышын талап коюну уланта беришти, акыры 2015-жылдын мартында Fox сериал кайтып келе турганын, Крис Картер аткаруучу продюсер жана жазуучу боло турганын, ал эми Духовны, Андерсон, Пилегги, Дэвис жана Гиш кайрадан ролдорун кайталай тургандыгын жарыялады.

 Сюжети 

 Тартылгандар 

 Шилтемелер 

Категория:АКШ телесериалдары
Категория:Илимий фантастика‎
Басып жүргөн өлүктөр

"Басып жүргөн өлүктөр" – америкалык апокалипсис кыйроосунан кийинки дүйнө жөнүндө үрөй учуруп коркуткан телесериал, аны Фрэнк Дарабонт АМС тармагы үчүн иштеп чыккан, ал ушул эле аталыштагы Роберт Кикман, Тони Мур жана Чарли Аклард жазган китептин комикстер сериалына негизделген болучу. Эндрю Линкольн шоунун башкы ролун, шерифтин орун басары Рик Граймсты аткарат, ал комадан ойгонгондо, зомбилер (аларды "Жөөчүлдөр" дешет) дүйнөнү басып алганын көрөт. Граймс үй-бүлөсү менен биригип, калган тирүү калгандарды чогултуп, топ түзөт да анын башчысы болуп калат. Алар чогуу бүт аракети менен жөөчүлдөр жана алардан да коркунучтуу болуп калган башка тирүү калгандардын атаандаш топтору толгон апокалипсистен калган дүйнөдө аман калып, ыңгайлашканга аракет кылышат. Сериалдын көп бөлүгү Вирджиния штатынын Атланта, Жоржия жана Александрия штаттарында өтөт. 

The Walking Dead сериалынын бет ачаары Кошмо Штаттарда 2010-жылдын 31-октябрында болду жана бир гана АМС кабелдик телеберүүсүнүн каналында жана Фокс (Fox) эл аралык каналында көрсөтүлүп жатат. Nielsen рейтингинин абдан жакшы, жогору көрсөткүчүнүн натыйжасында АМС сериалды жыл сайын жаңыртып келет. Үчүнчү сезондон баштап The Walking Dead бардык телеканалдын же телесериалдын 18 жаштан 49 жашка чейинки көрөрмандарынын көпчүлүгүн өзүнө тартууда. Анын сегизинчи сезону 2017-жылдын 22-октябрында башталат. Сериал сынчылар тарабынан жакшы кабылданып, бир нече сыйлыктарга көрсөтүлгөн, анын ичинде Американын жазуучуларынын Гильдиясынын жаңы сериал үчүн сыйлыгы жана "Алтын Глобустун" мыкты телесериал-драма сыйлыгы бар. АМС каналынын кошумча "Басып жүргөн өлүктөрдөн коркуу" (Fear the Walking Dead) сериалы 2015-жылдын 23-августунда башталган.

 Сюжети 

 Тартылгандар 

 Шилтемелер 

Категория:АКШ телесериалдары
Коломбо

thumb|Питер Фальк (1973).
"Коломбо" (англ. Columbo) - Питер Фальк катышкан америкалык телесериал, ал Лос-Анжелестин ички иштер бөлүмүнүн киши өлтүрүүчүлөрдү издеген детективи Коломбонун ролун ойнойт. Ричард Левинсон жана Уильям Линк тарабынан ойлоп чыгарылган каарман жана шоу "көңтөрүлгөн" детективдик окуянынын форматын белгилүү кылышкан, анда окуя кылмыштын кандай жасалганын жана аны аткаруучусун көрсөтүүдөн башталат, ошондуктан сериалда адатта "муну ким кылды экен?" деген элемент жок. Сюжет ким экендигин аудитория мурда эле билип койгон кылмышкер акыры кармалып, бети ачылышынын тегерегинде жүрөт (муну авторлор "ким кылды?" эмес, "кантип аны кармаш керек" деп аташкан). 

thumb
"Коломбо" – жупуну, улуту италиялык полициялык детектив, анын кийими дайыма уйпаланып жүрөт жана анын таанылуучу белгилери болуп дайыма костюмунун үстүнөн бырыш, бозомук плащты кийип алганы жана сигара чеккени эсептелет. Аны дайыма шектелүүчүлөр туура баалашпайт, алар алгач анын кыйыр кебине алаксыйт, анан анын жабышкан жүрүм-турумуна кыжырлана башташат.. Сырткы комсоо кейпине жана унутчаак, кызыктай көрүнүшүнө карабай ал абдан акылдуу, зирек жана кыраакылык менен өз ишин чечип, ынандыруу үчүн бардык далилдерди камсыз кылат. Анын майда-чүйдөгө олуттуу көз карашы жана дайыма дедукциялык ой жүгүртүүсү көп учурда кылмышкерге (атүгүл көрүүчүгө да) сюжеттик линиянын аягында гана белгилүү болот. 

thumb|upright|Коломбо.
Эпизоддор (бардык фильмдер 73 мүнөттөн 98 мүнөткө чейин жетип, кырк төрт өлкөдө көрсөтүлөт. Эпизоддор (бардык фильмдер 73 мүнөттөн 98 мүнөткө чейин жетип, кырк төрт өлкөдө көрсөтүлөт. 1997-жылы режиссери Стивен Спилберг болгон "Китеп боюнча киши өлтүрүү" сериясы Телегид (англ. TV Guide) журналынын "Бардык мезгилдин 100 эң улуу эпизоду" тизмесинде 16-орунду ээлеген, ал эми 1999-жылы журнал лейтенант Коломбону "Мезгил тизмесинин 50 персонажынын жетинчиси кылып баалаган. 2012-жылы программа Best in TV: каналында "Биздин мезгилдин эң улуу телешоусу" сынагында үчүнчү мыкты полициялык же юридикалык шоу катары тандалып алынган. В 2013 году TV Guide аны "Бардык мезгилдин 60 улуу драмасы" тизмесине киргизгенде, ал №33 орунду ээледи. Ошол эле 2013-жылы Американын жазуучулар Гильдиясынын "101 мыкты жазылган телесериалы" тизмесинде 57-орунду алган.

 Сюжети 

 Тартылгандар 

 Шилтемелер 

Категория:АКШ телесериалдары
Фарго

"Фарго" - криминалдык драманын телесериалдарынын антологиясына арналган, негизинен Ной Хоули жазган америкалык "кара комедияга" телесериалы. Шоу 1996-жылы чыккан бир тууган Коэндердин бир аталыштагы фильминен шыктанып жасалган, алар сериалда Хоули менен бирдикте аткаруучу продюсер болуп катышышкан. 2014-жылы 15-апрелде FX каналында бет ачары болгон сериал антологиянын форматында ишке ашкан, ар бир сезон бөлөк доорго жайгашкан жана бөлөк окуя жана бир аз окшоштуктар болсо да, негизинен жаңы каармандар жана актердук оюндар менен чыгат. Ар бир сезон түпнуска фильм менен жалпы хронологияны бөлүшөт.

2006-жылы биринчи сезон Билли Боб Тортнот, Эллисон Толман, Колин Хэнкс жана Мартин Фримендин катышуусу менен чыгып, аны сынчылар аны жакшы баалап тосуп алышты. Ал Эмминин көрүнүктүү мини-сериал, көрүнүктүү режиссура жана көрүнүктүү кастинг (актерлорду тандоо) премияларын утуп алган, ошондой эле он беш кошумча номинацияларды алган, анын ичинде "Көрүнүктүү чыгарма" жана бөлөк "көрүнүктүү режиссуралык номинация" менен кошо бардык төрт багыт боюнча көрсөтүүлөр бар. Ал ошондой эле "Алтын глобустун" мыкты мини –сериал же телефильм жана Торнтон үчүн мыкты актер деген сыйлыктарды жеңген. 

Сериал азыркы учурда узакка созулган тыныгууда жатат, анткени Хоули башка проекттер менен алектенүүдө жана төртүнчү сезонго чыгармачыл идеялары жетишсиз. Хоули 2017-жылдын июнунда: "Мен дайыма "Дагы бир жолу Фаргону жасаштын жалгыз себеби – креативдин болушу" деген FX менен макулмун#, - деген эле, ал эми төртүнчү сезондун чыгуу мөөнөтү жөнүндө: "биз муну үч жылдан кийин карайбыз" деп билдирди.

 Сюжети 

 Тартылгандар 

 Шилтемелер 

Категория:АКШ телесериалдары
Губка Боб төрт бурчтуу шымчан

thumb
"ГубкаБоб Чарчы шымдар" (англ. SpongeBob SquarePants) - Nickelodeon каналы үчүн деңиз биологу жана аниматор Стефен Хилленбург жараткан америкалык анимацияланган телесериал. Сериалда ойдон чыгарылган Бикини Боттом деп аталган шаарда жашаган баш каармандын жана анын досторунун жоруктары менен аракеттери чагылдырылат. Сериалдын популярдуулугу анын башка чыгарылыштарын тартууга себепкер болгон жана ал Nickelodeon каналында көрсөтүлгөн эң жогорку көрсөткүчкө ээ болгон сериал аталган. Ошондой эле "ГубкаБоб" MTV Networks эң көп жайылткан тасма. 2015-жылы медия Nickelodeonго таратуу иштерин аткаргандыгы үчүн 12 миллиард доллар киреше тапкан.

thumb|ГубкаБоб.
Тасмадагы көптөгөн окуялар Хилленбург 1989-жылы жазган "Ички агым бөлүмү" (англ. The Intertidal Zone) аттуу басылып чыкпаган билим берүүчү, комедиялуу китепке негизделген. Ал "Рокконун заманбап жашоосу" (англ. Rocko's Modern Life) мультфильмин тартуу иштерин токтотуп, 1996-жылы "ГубкаБоб төрт бурчтуу ыштанчан" телесериалын тартуу иштерин баштаган. Ошондой эле ал мурунку сериалда биргеликте иштешкен Том Кенниге кайрылып, башкы каармандын үнүн коштоого чакырган. "ГубкаБобго" башында "ГубкаБала" деген ат берилгени жаткан жана сериалдын "ГубкаБала Салам!" деп аталуусу пландалып жаткан . Бирок бул эки ат тең колдонулгандыгы үчүн, экөө тең өзгөртүлгөн.

Сериал ар түрдүү сыйлыктарга ээ болгон. Алардын ичинде алты "Annie Awards", сегиз "Golden Reel Awards", эки "Emmy Awards", он эки " Kids' Choice Awards" жана эки "BAFTA балдар сыйлыгы" аттуу сыйлыктардын жеңүүчүсү. Анын дүйнөлүк популярдуулугуна карабастан, коомчулукта ГубкаБобдун сексуалдык ориентациясы тууралуу карама-каршы ойлор жаралган. 2011-жылы пайда болгон, Спонжиформа Скуарепантси аттуу козу карындын жаңы түрлөрүнө мультфильмдеги баш каармандын ысмы берилген.

 Сюжети 

 Эпизоддор тизмеси 

 Каармандары 

 Шилтемелер 

Категория:АКШ телесериалдары‎
Балакайлар

"Балакайлар" - америкалык анимацияланган телесериал. Мультфильмди Арлен Класки, Габор Ксупо жана Пол Гермайн Nickelodeon каналы үчүн тартышкан. Тасмада Томми, Чаки, Фил жана Лил аттуу эгиздер жана Анжелика аттуу тамтуң баскан балдардын күнүмдүк жашоолору жана алардын кыялдарындагы ар кандай жоруктар баяндалат. Ал эми чоңдор балдардын эмне кылып жаткандыгынан кабарсыз болушат.

"Балакайлар" 13 жыл көрсөтүлүп 20 ашуун сыйлыкка ээ болгон жана анын ичинде төрт "Daytime Emmy Award", алты "Kids' Choice Awards" жана Голливуддагы даңк аллеясында өздүк жылдызына ээ болгон. Бул сериал Nickelodeon көрсөткүчүндө жогору бааланган жана 1995-2000-жылдардын аралыгындагы эң жогорку бааланган телеберүү болгон. "Балакайлар", "Губка Боб, төрт бурчтуу ыштанчан" (англ. SpongeBob SquarePants) сериалынын Nickelodeon каналында "Кальмар/ Талкалоочу Дуфус" (англ. Squidtis/Demolition Doofus) 173-эпизоду чыкканга чейин ,2012-жылга чейин көрсөтүлгөн эң үзүн мультфильм болгон

 Сюжети 

 Эпизоддор тизмеси 

 Каармандары 

 Шилтемелер 

Категория:АКШ телесериалдары